b'\n_START_ARTICLE_\nIzabela Poniatovska\n_START_SECTION_\nBiografija\n_START_PARAGRAPH_\nU\xc5\xbe Jano Klemenso Branickio i\xc5\xa1tek\xc4\x97jo 1748 m. lapkri\xc4\x8dio 19 dien\xc4\x85, kai jai tebuvo 18 met\xc5\xb3, o jos vyrui 59 metai. Izabelos t\xc4\x97vas buvo Stanislavas Poniatovskis, o motina Konstancija \xc4\x8cartoriska. Izabelos brolis Stanislovas Augustas Poniatovskis nuo 1764 m. tapo Abiej\xc5\xb3 Taut\xc5\xb3 respublikos karaliumi. _NEWLINE_Nepaisant jauno am\xc5\xbeiaus aktyviai dalyvavo Balstog\xc4\x97s miesto vystyme. Buvo labai energinga ir malonaus b\xc5\xabdo. Balstog\xc4\x97s mieste finansavo keli\xc5\xb3 mokykl\xc5\xb3 statyb\xc4\x85. Aktyviai steng\xc4\x97si sutvarkyti mokyklas pagal Edukacin\xc4\x97s komisijos 1777 m. sudaryt\xc4\x85 mokymo sistem\xc4\x85. Balstog\xc4\x97je \xc4\xafk\xc5\xabr\xc4\x97 aku\xc5\xa1erijos mokykl\xc4\x85. M\xc4\x97go kult\xc5\xabr\xc4\x85 ir men\xc4\x85, \xc4\xaf Balstog\xc4\x97s Branicki\xc5\xb3 r\xc5\xabmus kviesdavosi aktorius ir menininkus i\xc5\xa1 Miuncheno, Milano ir Londono. R\xc5\xabm\xc5\xb3 bibliotekoje buvo sukaupusi apie 200 knyg\xc5\xb3. Taip pat kolekcionavo \xc4\xafvairius \xc5\xbeem\xc4\x97lapius, paveikslus, architekt\xc5\xabrinius planus, teleskopus, gaublius, 1771 m. mirus vyrui tapo vis\xc5\xb3 jo turt\xc5\xb3 paveld\xc4\x97toja. Antrasis Izabelos vyras buvo Mazovijos vaivada Andrius Mokronovskis. Mir\xc4\x97 1808 m., palaidota Balstog\xc4\x97s Marijos Dangun \xc5\xbdengimo arkikatedroje bazilikoje.'